b'\n_START_ARTICLE_\nIgalo\n_START_SECTION_\nN\xc3\xa6ringsliv\n_START_PARAGRAPH_\nByen er kjent for sin lindrende leire som blant annet blir brukt til behandling av pasienter med revmatisme ved b\xc3\xa5de \xc2\xabInstitut Igalo\xc2\xbb (konstruert av arkitekt Aleksandar Djordjevic) og \xc2\xabDr. Simo Milo\xc5\xa1evi\xc4\x87\xc2\xbb. Instituttet har for \xc3\xb8vrig ogs\xc3\xa5 en norsk avdeling. _NEWLINE_Igalo er en turistby, og det er stor utbyggingsaktivitet i omr\xc3\xa5det. mange utlendinger, b\xc3\xa5de russere og vestlige, kj\xc3\xb8per dessuten opp eiendom og leiligheter i Igalo._NEWLINE_Den tidligere jugoslaviske presidenten Tito hadde sitt tilholdssted i Igalo om sommeren. I september 1991 hadde de serbiske og kroatiske lederne Slobodan Milo\xc5\xa1evi\xc4\x87 og Franjo Tudjman et toppm\xc3\xb8te i denne villaen.\n_START_SECTION_\nTransport\n_START_PARAGRAPH_\nIgalo har forbindelse \xc3\xb8stover til hovedstaden Podgorica og vestover til Dubrovnik i Kroatia langs stamveien E65/E80. En mindre lokalvei g\xc3\xa5r ogs\xc3\xa5 rett nordover og inn i Bosnia-Hercegovina. N\xc3\xa6rmeste flyplasser ligger ved Tivat, p\xc3\xa5 andre siden av Kotorbukten, og i Dubrovnik.'